Depués de Falcon Crest, nos viñedos californianos, de Gran Reserva na Rioxa, el penedés catalán espeyáu en Nissaga de poder, Buina Stagione nos viñedos italianos, Plonk n’Australia o Kamino Shizuku (Pingarates de Dios) en Xapón, por fin la sidre tien la so comedia
#000002
De magar el so estrenu, en Setiembre del 2018, Sidra en Vena vien llevando ca vienres al teatro madrilanu la so hestoria de sidre y enriedu: La familia Pomarada -dueños de Sidre Pomarada, el llagar más importante del oriente asturianu- decide celebrar la nueche de San Xuan na so casa de Ribesella. El patriarca convida a los sos 3 caprichosos fios, que vendrán dende Uviéu acompangaos de marios, amantes y tasistes. Toos ellos asistirán cola fin de vengase y presllar asina’l pior iviernu de les sos vides. Una nueche onde sangre y sidre cuerren a partes iguales. Cachopos envelenaos, gaites rotes, orbayu de siguío y la Virxen de Cuadonga ausente.
#000004
Una obra de Juanma Pina, cola direición d’esti en comuña con Juan Camblor, protagonizada por Dolly, Sergio Campoy, Olga Hueso, Raquel guerrero y Mario Alberto Díez y cola música de Rodrigo Cuevas, Sidra en Vena defínese comu “una comedia que mez el vodevil coles series televisives, los xiros inesperaos coles infidelidaes, les pasiones, las sospeches y les vengances de doce personaxes interpretaos por cinco actores. Sidra en Vena ye Berlanga, ye Dinastia, un Falcon Crest del mundiu de la sidre, ye fabada nuna llata de Campbell’s”.
#000005